钦定古今图书集成/明伦汇编/氏族典/第048卷 > 《王圻续文献通考》 > 箕澹〈魏书作姬澹〉
## 钦定古今图书集成/明伦汇编/氏族典/第048卷 > 《王圻续文献通考》 > 箕澹〈魏书作姬澹〉

按《晋书刘琨传》：“初，单干猗㐌以救东嬴公腾之功，琨
表其弟猗卢为代郡公。刘聪遣子粲袭晋阳，琨引猗
卢并力攻粲，大败之。琨乘胜追之，猗卢以为聪未可
灭，留其将箕澹等戍晋阳。寻猗卢病死，部落四散，琨
子遵先质于卢，众皆附之。及是，遵与箕澹等帅卢众
三万人，马牛羊十万悉来归琨。属石勒攻乐平，太守”
韩据请救于琨，而琨自以士众新合，欲因其锐以威
勒。箕澹谏曰：“此虽晋人，久在荒裔，未习恩信，难以法
御。今内收鲜卑之馀谷，外抄残敌之牛羊，且闭关守
险，务农息士，既服化感义，然后用之，则功可立也。”琨
不从，悉发其众，命澹领步骑二万为前驱，琨自为后
继。勒先据险要，设伏以击澹，大败之，一军皆没。

王应麟《姓氏急就篇》。